राज्यसभा चुनाव : कांग्रेस को सता रहा क्रॉस वोटिंग का डर, इसलिए हरियाणा के 31 कांग्रेस विधायक लाए गए रायपुर, 8 दिन यहीं रहेंगे
राज्यसभा चुनाव को लेकर शह और मात का खेल जारी है। इसी क्रम में राज्यसभा चुनाव में क्राॅस वोटिंग के डर से हरियाणा के कांग्रेस के 28 विधायकों को चार्टर्ड विमान से रायपुर लाया गया है। अब विधायकों को 8 दिन रायपुर में रोका जाएगा। फिर 10 जून को वोटिंग के लिए हरियाणा पहुंचाया जाएगा। सभी विधायकों को रायपुर एयरपोर्ट से दो लग्जरी बसों से मेफेयर रिसॉर्ट में ले जाया गया है। सूत्रों के अनुसार 31 कांग्रेस विधायकों समेत कुल 35 लोग आए हैं। चप्पे-चप्पे पर पुलिस तैनात है।
इन विधायकों को लाया गया है छत्तीसगढ़
कांग्रेस सूत्रों के अनुसार विधायकों में इसराना विधायक बलवीर सिंह, कलानौर से शकुंतला खटक, विधायक जय वीर वाल्मीकि, विधायक नीरज शर्मा, विधायक जगवीर मलिक ,सुभाष गांगुली, मोहम्मद इल्यास, इंदु राज भालू,बी एल सैनी, मेवा सिंह, धर्मसिंह छोक्कर, रघुवीर कादयान, गीता भुक्कल, सुरेंद्र पवार, आफताब अहमद, बीबी बत्रा, मामन खान, कुलदीप वत्स, बादली विधायक, राजेन्द्र जून, बहादुरगढ़ विधायक शीशपाल सिंह केहरवाला ,रेणु बाला, शेली चौधरी, राव दान सिंह, प्रदीप चौधरी, शमशेर सिंह गोगी, भपेंद्र सिंह हुड्डा, वरुण चौधरी, अमित सिहाग शामिल हैं।
बहुमत कांग्रेस की होती है और सरकार बना लेते हैं शाह
प्रदेश के कृषि मंत्री रविंद्र चौबे ने कहा है कि खतरे की कोई बात नहीं है, लेकिन सुरक्षा जरूरी है। चौबे ने केंद्रीय गृह मंत्री अमित शाह पर तंज कसते हुए कहा कि बहुमत कांग्रेस की होती है लेकिन अमित शाह सरकार बना लेते हैं। इसलिए सतर्कता जरूरी है।
hin_Deva awa_Deva awa_Deva awa_Deva hin_Deva hin_Deva